Бирелгән өҙөк Баязит Бикбайҙың “Ҡаһым түрә” әҫәренән. Был драма 1812 йылғы һуғыш ваҡиғаларын һүрәтләй. Драмала төп герой- халыҡ. . Ул образ Аҡназар, Аҡйегет, Аҫылбикә, Байыҡ, Архип,Егор кеүек персонаждар аша асыла. Халыҡ образында яҙыусы батырлыҡ, дуҫлыҡҡа тоғролоҡ, киң күңеллелек кеүек сифаттарҙы берләштерә. Ҡаһым түрәнең тормош юлы күрһәтелгән. Ул-башҡорт халҡының командиры. Ябай һалдаттар менән бер рәттән француздарға ҡаршы һуғышта ҡатнаша.Үҙенең һалдаттарына яҡшы мөнәсәбәттә була, улар яраланһа, йә яуҙа һәләк булһа, ныҡ ҡайғыра. Драмала ул башҡорт һәм руҫ халҡы араһындағы дуҫлыҡҡа тоғро хәрби командир итеп бирелә.Халыҡ уны ғәҙел булғаны өсөн ярата, хөрмәт итә. Унан көнләшеп , драма аҙағында уны ағыулайҙар.Ул үҙ үлеменә үкенмәй, ғорур ҡала, иптәштәренә йырларға ҡуша, “батыр үлә, ләкин йыры тороп ҡала” , -тип әйтә. Ә халыҡҡа (“*Башҡорттарым,  туғандарым,   рустар менән  беҙҙең  дуҫлыҡты  боҙор  өсөн  ағыу  йөрөтөүселәр  киләсәктә  лә  күп  булыр  әле “Юҡ, юҡ  ундай  мәкерҙәргә  бирелмәгеҙ” – тип  әйтә.* Тап бына ошо һүҙҙәрҙә драманың төп проблемаһы бирелә. **Башҡорт халҡы рустар менән бергә туғандар кеүек бергә татыу йәшәй, ҡайғыны ла , шатлыҡты ла бергә бүлешә.** 1812 йылғы һуғышта халыҡтың дуҫлығы хаҡында яҙылған әҫәрҙәргә “Любизар “йырын , Яныбай Хамматовтың “Төньяк амурҙары “тигән әҫәрҙәрен индерергә мөмкин. Ике халыҡ бер береһен һәр ваҡытта ла хөрмәт иткән , ярҙамлашҡан. 1941-1945 йылдарҙағы Бөйөк Ватан һуғышында ла , бөгөнгө көндә лә илдә барған ваҡиғаларҙа был дуҫлыҡты яҡшы күрәбеҙ.Быйыл 1812 йылғы Ватан һуғышының 220 йыллығын билдәләйбеҙ. Беҙ , уҡыусылар , илебеҙ тарихы, уның күренекле шэхестәре хаҡында яҙылған әҙәби әҫәрҙәре менән ҡыҙыҡһынырға, белергә тейешбеҙ.